હોલિવૂડ અને બોલિવૂડમાં મૂળ શું ફરક છે તે જણાવતાં તે કહે છે કે હોલિવૂડમાં સમય-પૈસા છે. જો મને શૂટિંગમાં પહોંચવામાં બે કે ત્રણ મિનિટ લેટ થાય તો તરત મને ફોન આવતો કે બધું બરાબર છે ને. ત્યાં બધું સમય અનુસાર હોય છે. અહીં બોલિવૂડમાં ઘણીવાર કલાકોનું લેટ થઇ જાય છે પણ કોઇ પૂછતું પણ નથી. ઘણી વાર અમે ચા-પાણીના બ્રેક પણ લઇએ છીએ. અહીં ફેમિલી સ્ટાઇલ ચાલે છે. ત્યાં શેડ્યૂલ કરતાં અલગ કંઇ હોતું નથી. નરગિસ કહે છે કે ગ્લેમર ઇન્ડસ્ટ્રીનો ભાગ બનવાના નફા સાથે નુકસાન પણ હોય છે. મેં ઘણું બધું મેળવ્યું છે, સાથે ઘણું બધું ગુમાવ્યું પણ છે. મને એક્ટિંગ સાથે પ્રેમ છે. આ એક શાનદાર કળા છે. તે જિંદગીનો રોચક અનુભવ છે. તેની સાઇડ ઇફેક્ટ્સ તો હોવાની જ.